6. โครงการในอนาคต 

บริษัทมีวัตถุประสงค์การประกอบกิจการโรงแรม และบริหารโรงแรมเป็นหลัก
จากความรู้ความสามารถ และประสบการณ์ในการธุรกิจดังกล่าวมาช้านาน
จนสามารถผ่านพ้นวิกฤติการต่างๆ ได้มาโดยตลอด บริษัทได้ปรับปรุงกลยุทธ์ต่างๆ
ให้เข้ากับสถานการณ์ อาทิเช่น การบริหารต้นทุนอย่างมีประสิทธิภาพ (Cost efficiency)
และหยุดการขยายกิจการเพื่อรอดูสถานการณ์ (Stability Strategy)
ในขณะที่เกิดวิกฤติเศรษฐกิจ เมื่อบริษัทผ่านพ้นวิกฤติแล้วบริษัทได้ใช้เงินทุนเพื่อปรับปรุง
พัฒนาโรงแรมทุกๆ แห่งโดยเฉพาะโรงแรมดุสิตธานี กรุงเทพ ซึ่งถือว่าเป็น Flag Ship
ของบริษัทได้ใช้เงินลงทุนกว่าพันล้านบาท ในการปรับปรุงห้องพัก และห้องประชุมสัมนา
และห้องอาหารที่มีการปรับเปลี่ยนห้องอาหารที่มีอยู่เดิมเป็นห้องอาหารอิตาเลียน และฝรั่งเศส
ทั้งนี้เพื่อตอบสนองความต้องการชองผู้บริโภคที่มีพฤติกรรมที่เปลี่ยนแปลงไปจากเดิม

นอกจากนี้ได้ปรับปรุงพัฒนาเทคโนโลยีต่างๆ ไม่ว่าจะเป็นระบบการสำรองห้องพัก
ระบบการให้บริการลูกค้าส่วนหน้า (Front Office) ระบบบัญชี อินเตอร์เน็ต เว็บไซต์
นอกจากนี้บริษัทได้ตระหนักถึงความสัมพันธ์ที่ดีกับลูกค้าซึ่งเป็นหัวใจสำคัญของกิจการจึงได้มีการพัฒนาระบบ
CRM
ที่สามารถดูข้อมูลประวัติของลูกค้าได้ทุกโรงแรมเพื่อสามารถนำข้อมูลต่างๆไปใช้ในการบริการลูกค้าเพื่อความประทับใจ

เพื่อให้สอดคล้องกับการขยายตัวของเศรษฐกิจ
โดยเฉพาะธุรกิจการท่องเที่ยวในประเทศไทยที่มีแนวโน้มการเจริญเติบโตที่สูงขึ้นจากการส่งเสริมจากภาครัฐในทุกสมัย
บริษัทจึงใช้นโยบายเชิงรุก เพื่อขยายธุรกิจ (Growth Strategy)
ควบคู่กับการบริหารต้นทุนอย่างมีประสิทธิภาพ (Cost efficiency)
โดยบริษัทจะขยายธุรกิจการบริหารภายใต้ แบรนด์ ที่มีอยู่ทั้ง 3 แบรนด์
หรืออาจจะสร้างแบรนด์ใหม่ตามความเหมาะสมในอนาคต
บริษัทได้มีบุคคลากรเพื่อรองรับการขยายตัวของธุรกิจแล้ว
ในการขยายธุรกิจการบริหารบริษัทตั้งเป้าทั้งการเพิ่มจำนวนโรงแรมที่รับบริหารในประเทศ
และต่างประเทศ โดยเฉพาะประเทศแถบสหรัฐอาหรับ อิมิเรตส์
ที่มีการขยายตัวสูงในด้านธุรกิจโรงแรม
นอกจากการขยายการรับบริหารโรงแรมแล้วบริษัทได้พิจารณาการลงทุนควบคู่ไปด้วย
โดยการลงทุนจะพิจารณาทั้งในประเทศในแหล่งท่องเที่ยวที่มีศักยภาพสูง
และการลงทุนในต่างประเทศที่มีอัตราการเจริญเติบโตของการท่องเที่ยวสูง ความเสี่ยงต่ำ
ทั้งนี้เพื่อการกระจายความเสี่ยงต่อการกระจุกตัวของรายได้เพียงในประเทศ
ในการลงทุนดังกล่าวบริษัทสามารถได้รับบริหารโรงแรมด้วย แต่ทั้งนี้ในการลงทุนต่างๆ
บริษัทได้คำนึงถึงผลตอบแทนของผู้ถือหุ้นเป็นหลัก
โดยในด้านการลงทุนบริษัทจะพิจารณาโครงการที่ได้ผลตอบแทนสูง
โดยพิจารณาความเสี่ยงควบคู่กันด้วย
ส่วนการรับบริหารโรงแรมจะพิจารณาโรงแรมที่มีคุณสมบัติเหมาะสมกับกลุ่ม “ ดุสิต” และ “รอยัล
ปริ๊นเซส”

นอกจากการขยายธุรกิจด้านโรงแรมแล้วบริษัทได้พิจารณาถึงการพัฒนาธุรกิจที่เกี่ยวเนื่องของกิจการโรงแรมเพื่อให้เป็นมาตรฐาน
และเพิ่มรายได้ และภาพลักษณ์ของบริษัท เช่น ด้านอาหาร เครื่องดื่ม สถานบริการเพื่อสุขภาพ
และอื่นๆ ที่เกี่ยวข้อง ซึ่งบริษัทได้ออกหนังสือการทำอาหาร(Cook Book)
โดยจะวางขายในเดือนเมษายน 2549 นี้ในโรงแรมเครือข่ายดุสิต และทำสัญญากับ เอเซียบุ๊ค
เพื่อวางขายตามร้านหนังสือ สนามบิน
หนังสือดังกล่าวนอกจากสร้างภาพลักษณ์การเป็นโรงแรมที่มีชื่อเสียงในด้านอาหารแล้ว
ยังสามารถเป็นการโฆษณาประชาสัมพันธ์ให้กับดุสิตธานีด้วย

จากเป้าหมายที่วางไว้ จะทำให้บริษัทมีการขยายตัว มีทรัพย์สินมากขึ้น ขยายเครือข่ายให้มากขึ้น
สามารถลดต้นทุนได้ในระยะยาว รวมทั้งผลการดำเนินงานของบริษัทมีรายได้
และกำไรสูงขึ้นในระยะยาวด้วย

ปัจจัยที่ทำให้โครงการไม่เป็นไปตามเป้าหมายได้แก่

1. ปัจจัยภายนอกที่ส่งผลต่อธุรกิจการท่องเที่ยวและธุรกิจโรงแรม

2. อัตราดอกเบี้ยที่สูงขึ้นอาจจะทำให้การลงทุนไม่คุ้มกับต้นทุนทางการเงิน

  3. โรงแรมที่รับบริหารยกเลิกสัญญาก่อนกำหนด

  4. สภาพเศรษฐกิจและการเมืองในประเทศไม่เอื้ออำนวยต่อการขยายตัว

  5. ต้นทุนการลงทุนที่สูงเกินไป